04:05:33 ---Day: 1
Klankkoerant - Landbou
KLANKKOERANT LANDBOU – 20 APRIL 2018
KLANKKOERANT LANDBOU – 19 APRIL 2018
KLANKKOERANT LANDBOU – 18 APRIL 2018
Na wat berig word, was daar vanjaar reeds sowat 149 plaasaanvalle in Suid-Afrika. Die burgerregte-organisasie AfriForum het reeds ’n skrywe aan die Minister van Polisie, genl. Bheki Cele, gerig en versoek om saam met hom te vergader oor sowel geweld op plase as die grondgrypkrisis wat die land in die gesig staar. Die Hoof van Gemeenskapsveiligheid by Afriforum, Ian Cameron, gaan met ons hieroor gesels.
Later in die program: Is daar ‘n toekoms in die landbou? Ja. Moet ‘n mens jouself blind staar teen politiekery en persoonlike landboudrome versaak? Nee. Lê klem op voedselproduksie en hou tred met tegnologiese ontwikkelings.So sê ‘n senior ekonoom by ABSA Agri-Besigheid, Wessel Lemmer
En ons kry terugvoer oor Laeveld Agrochem se Landbou Seil-Safari. Die bootreis het plaasgevind vanaf 9 – 13 April. In die ateljee vandag is een van Pretoria FM se bemarkers, Angeliqa Vorster, wat dié reis meegemaak het
KLANKKOERANT LANDBOU – 17 APRIL 2018
Shell Suid-Afrika het onlangs vriend en vyand verras deur aan te kondig dat hulle afsien van hulle plan om te prospekteer vir skaliegas in die Karoo. Hierdie stap is deur Afriforum en Treasure Karoo Action Group (TKAG), wat die afgelope sowat sewe jaar ‘n verbete stryd teen hidrobreking gestry het, verwelkom. Internasionale waterkundige, dr Kevin Gast van Gast International, is vandag ons gas in die ateljee.
Later in die program: Ons bly by water. Soos ons vroeër in die nuus gehoor het, kan Kaapstad teen Desember geen drinkwater meer oorhê nie tensy die verbruik drasties daal of swaar reën die damme volmaak. Waterverbruik in die Kaapse Metro het die afgelope week met vyf persent toegeneem en damvlakke het dienooreenkomstig afgeneem.
En ‘n belangrike boeredag vind vandag plaas tussen Wakkerstroom en Utrecht. Voermol se beesboer van die jaar, Bertus Burgers, gaan ons meer daarvan vertel.